Publication: Magyar Közlöny
Issue: MK-2008-137 (Year: 2008, Number: 137)
Era: 2004-2010
Section: [5. számú melléklet a 19/2008. (II.19.) FVM rendelethez]
Paragraph Index: 182

9. Minõségfejlesztés és minõségtanúsítás, a nyomon követhetõséget biztosító jelölési rendszer kialakítása. 1.2.4. Kutatás és kísérleti termelés Magyarországon a rendszerváltás óta a független zöldség-gyümölcs technológiai kutatás erõsen visszaesett, pedig a gyorsuló fajtaváltás és a modern technológiák adaptációja szükségessé teszi ezen kutatási-fejlesztési feladatok elvégzését. Ezen a területen a termelõi szervezetek tölthetnek be úttörõ szerepet. Kutatás és kísérleti termelésben a termelõi szervezetek szerepe abban van, hogy segítse tagjait az új technológiák, fajták, növényvédõ szerek, megismerésében, akár egy bemutatóként szolgáló létesítmény megvalósításával. A kisebb termelõk nem tudják tartani a fejlõdési ütemet, a nagy termelõk pedig a bizonytalan kimenet miatt nem merik az új technológiákat kipróbálni. Ezért szükséges a termelõi szervezet részérõl egy olyan szolgáltatás kifejlesztése, amelynek segítségével a termelõk mindig a legújabb információk birtokában dolgozhatnak, csökkentve ezzel a gazdaságok közötti fejlettségi és jövedelmezõségi különbséget, valamint a szaktanácsadói tevékenység alapja lehet a kísérleti adatokból levont következtetések és tapasztalatok. A kutatási eredmények alapján ajánlásokat kell tenni a tagok felé. 2008/137. szám Az ellenõrizhetõ módon történõ végrehajtás megvalósításának lehetséges eszközei: – Tárgyi eszköz beszerzés: Kutatásokhoz és kísérleti fejlesztésekhez szükséges anyagok és eszközök beszerzése, szükséges háttér megteremtése (kísérleti termesztõ berendezése építése, agrometeorológiai állomások felállítása, vizsgáló laboratóriumok létrehozása); – Szolgáltatások igénybevétele: pl. mûszaki vizsgálat, elemzés biotechnológiai kutatás, fejlesztés; – Együttmûködési megállapodások létrehozása nemesítõkkel, bemutató gazdaság létrehozására; – A gyûjtött adatok információk nyomon követhetõ megosztása a tagokkal, ennek eredményeinek felsorolása, következtetések levonása, ez alapján újabb feladatok meghatározása; – Olyan személyzet foglalkoztatása, akik adott témában szakértõk. Az intézkedés ellenõrzése, elvárt eredményei: Abban az esetben, ha a szervezõdés vállalkozik egy kísérleti termesztõ berendezés létrehozására, annak megvalósítását igazoló összes dokumentumnak (engedélyek, tervek, mûszaki leírások, szerzõdések, számlák, üzembe helyezési dokumentumok) rendelkezésre kell állnia az ellenõrzés során. Külsõ szolgáltatás igénybevétele esetén a kapcsolódó dokumentációk (megbízási szerzõdés, teljesítési jegyzõkönyv, számla, illetve amit egy APEH ellenõrzés során egy ellenõr kérhet) elegendõ bizonyítékok. A kutatásban részt vevõ személyzet munkaviszonyának vagy szerzõdéses viszonyának igazolását is biztosítani kell, valamint igazolni kell hozzáértésüket, szakmai alkalmasságukat. Azok a célkitûzések, amelyek elérésében ez az intézkedés jelentõs szerepet játszik:

Source: https://magyarkozlony.hu/hivatalos-lapok/7aed005cd5f778a6652e028fbca6b3c224d5a964/dokumentumok/da82dceb1d51f15a7b83f7460cf5b3d259c9a7ea/letoltes